
Parlamentul României

Camera Deputaţilor
Comisia pentru apărare, ordine                                        Bucureşti, 15.06.2004                                                                                  

publică şi siguranţă naţională                                           P.l.X - 369/2004
Nr.32/389/2004

RAPORT

asupra proiectului de Lege pentru ratificarea Acordului între Guvernul României şi Comisia Pregătitoare  a Organizaţiei Tratatului de interziceare totală a experienţelor nucleare privind desfăşurarea activităţilor referitoare la instalaţiile de monitorizare internaţională în aplicarea Tratatului de interzicere totală a experienţelor nucleare, inclusiv a activităţilor ulterioare certificării, semnat la Viena la 13 iunie 

2003

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Guvernul României şi Comisia Pregătitoare a Organizaţiei Tratatului de interziceare totală a experienţelor nucleare privind desfăşurarea activităţilor referitoare la instalaţiile de monitorizare internaţională în aplicarea Tratatului de interzicere totală a experienţelor nucleare, inclusiv a activităţilor ulterioare certificării, semnat la Viena la 13 iunie 2003, trimis cu adresa nr. P.l. - X 369 din 9 iunie 2004  şi înregistrată sub nr.32/389 din  10 iunie 2004.

Consiliul Legislativ, cu nr. 947/31.05.2004, a avizat favorabil, aceast proiect de lege, cu unele observaţii şi propuneri.

Comisia pentru politică externă, cu nr. 33/PL-X 369 din 10 iunie 2004, a avizat favorabil acest proiect de Lege în forma prezentată.


Proiectul, prin ratificarea acestui Acord, urmăreşte stabilirea cadrului legal de cooperare bilaterală în vederea modernizării certificării staţiei seismice de la Cheia - Muntele Roşi, şi specifică procedurile de lucru generale. Totodată, se urmăreşte reglementarea modalităţii de desfăşurare a activităţilor decurgând din Acord, şi care urmează să fie derulate de către Comisia Pregătitoare pe teritoriul Romaniei.

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

3. La lucrări au fost prezenţi un număr de  ... deputaţi, din totalul de 27 membri ai comisiei.


Potrivit art. 51 şi 52 din Regulamentul Camerei Deputaţilor, la lucrările comisiei au fost prezenţi, în calitate de invitaţii:...............

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulament, este de competenţa decizională a Senatului.


În urma dezbaterii, în şedinţa din 15 iunie 2004, comisia, cu unanimitate de voturi pentru, a hotărât să propună Plenului Camerei Deputaţilor, spre dezbatere şi aprobare acest proiect de Lege, în forma prezentată de către iniţiator.

VICEPREŞEDINTE,

Marcu TUDOR

Red. consult. Roxana Rus 

        s.c.   Anca Barb

Parlamentul României

Camera Deputaţilor
Comisia pentru apărare, ordine                                        Bucureşti, 25.05.2004

publică şi siguranţă naţională                                           P.l. - X 310/2004                                                                                                                    
Nr.32/347/2004


Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra propunerii legislative de completare a art. 22 al Legii nr. 195/2000 privind constituirea şi organizarea clerului militar, trimisă cu adresa nr. P.l. - X 310 din 17 mai 2004  şi înregistrată sub nr.32/347 din  18 mai 2004.


În raport de obiectul şi conţinutul său, propunerea lgislativă face parte din categoria legilor ordinare.

PREŞEDINTE,

Răzvan IONESCU

